AP บวก 3% โบรกชี้ Q4 กำไรโตต่อเนื่อง แนะ “ซื้อ” เป้า 14.30 บ.
AP บวก 3% เก็งกำไรไตรมาส 4/65 โตต่อเนื่อง อานิสงส์ยอดโอนที่เพิ่มขึ้น โบรกแนะนำราคาเป้าหมาย 14.30 บ.
AP บวก 3% เก็งกำไรไตรมาส 4/65 โตต่อเนื่อง อานิสงส์ยอดโอนที่เพิ่มขึ้น โบรกแนะนำราคาเป้าหมาย 14.30 บ.
10 พ.ย. 2565

ผู้สื่อข่าวรายงานว่า วันนี้ (11 พ.ย. 65) ราคาหุ้น บริษัท เอพี (ไทยแลนด์) จำกัด (มหาชน) หรือ AP ณ เวลา 15:43 น. อยู่ที่ระดับ 10.60 บาท บวก 0.30 บาท หรือ 2.91% สูงสุดที่ระดับ 10.60 บาท ต่ำสุดที่ระดับ 10.20 บาท ด้วยมูลค่าการซื้อขาย 286.05 ล้านบาท
บริษัทหลักทรัพย์ กรุงศรี จำกัด (มหาชน) ระบุว่า แนวโน้มในไตรมาส 4/2565 คาดว่าผลประกอบการของ AP จะยังเติบโตได้อย่างแข็งแกร่ง เมื่อเทียบกับงวดเดียวกันของปีก่อน จากยอดโอนที่เพิ่มขึ้นเมื่อเทียบกับช่วงเดียวกันของปีก่อน แต่กำไรอาจทรงตัวหรือลดลงเล็กน้อยจากไตรมาสก่อน เพราะไม่มีโครงการคอนโดมิเนียมใหม่ที่พร้อมโอนในไตรมาส 4 จากที่มี JV ใหม่ 2 โครงการที่เริ่มโอนในไตรมาส 3 มองไปปีหน้า AP มีกำหนดโอนคอนโดมิเนียมใหม่ 5 โครงการเทียบจากที่มีกำหนดโอนเพียง 3 โครงการในปีนี้ แปลว่ากำไรของบริษัทน่าจะยังสามารถเติบโตได้ต่อเนื่องแม้ว่าฐานจะสูงจากโครงการ JV ที่มีมาร์จิ้นสูงเป็นพิเศษในปี 2565
ทั้งนี้มีการปรับเพิ่มประมาณการกำไรปี 2565-2567 ขึ้นอีก 7-9% โดยปรับคาดการณ์รายได้ equity income และยอดโอนสูงขึ้นตามยอด presales ที่แข็งแกร่ง ยังคงคำแนะนำ “ซื้อ” AP ราคาเป้าหมายสิ้นปี 2566 ที่ 14.30 บาท อิงจาก PE ที่ 7 เท่า โดยมองว่าราคาหุ้นถูก และอัตราผลตอบแทนจากเงินปันผลสูง